label_title: 2010-es sanghaji világkiállítás
label_desc: A 2010-es sanghaji világkiállítás vagy Expo 2010 2010. május 1. és október 31. között került megrendezésre, a fenntartható fejlődés jegyében. A világkiállítás központi gondolata a 21. századi város fejlődésének bemutatása volt. Expót első ízben rendeztek fejlődő országban, a kínai Sanghajban. A rendezvény hatalmas érdeklődésre tartott számot, tekintve, hogy az előrejelzések szerint 2010-re a világ lakosságának több mint a fele városlakó. Az expót többek között a Sanghaji Új Nemzetközi Expo Központban és az Expo Performance Centerben rendezték meg.